 โจรใต้ล้างแค้น ไล่ยิงทหารพราน เสียชีวิต 1 บาดเจ็บ 1 ที่ปัตตานี 
(แฟ้มภาพ)ทหารพรานที่ปัตตานี ไปช่วยเจ้าหน้าที่ในจุดคัดกรองโควิดฯ อ.สายบุรี ขี่จยย.ไปซื้อของ ถูกคนร้ายขับรถประกบยิงใส่ เสียชีวิต 1 นาย บาดเจ็บสาหัส 1 นาย เชื่อเป็นปฏิบัติการเอาคืน หลังแกนนำโจรใต้ ถูกวิสามัญฯดับ 3 ศพ ที่ อ.หนองจิกเมื่อเวลา 19.00 น. วันที่ 3 พ.ค. พ.ต.อ.มานะ เดชาวริษฎ์ ผกก.สภ.สายบุรี จ.ปัตตานี ได้รับแจ้งมีเหตุลอบยิงเจ้าหน้าที่ทหารพราน เหตุเกิดบนถนนรอยต่อ บ้านฮูแตกอแล หมู่ที่ 3 กับ บ้านบาโงมูลง หมู่ที่ 6 ต.เตราะบอน อ.สายบุรี หลังได้รับแจ้งจึงรีบนำกำลังไปที่เกิดเหตุไปถึงพบรถ จยย.ยี่ห้อฮอนด้า ซึ่งเป็นของเจ้าหน้าที่ล้มข้างทางและมีกองเลือดจำนวนมาก ส่วนผู้ได้รับบาดเจ็บถูกนำส่ง รพ.สมเด็จพระยุพราชสายบุรี ทราบชื่อ อส.ทพ.สิทธิชัย ภักดีพันธ์ อายุ 31 ปี สังกัด ร้อย.ทพ.4405 ฉก.ทพ.44 ถูกยิงด้วยอาวุธปืนไม่ทราบชนิดและขนาดเข้าศีรษะและลำตัว อาการสาหัส เสียชีวิตในเวลาต่อมา และ อส.ทพ.พงศ์ชัย หงษ์ทอง อายุ 28 ปี สังกัด ร้อย.ทพ.4411 ฉก.ทพ.44 ถูกยิงเข้าลำตัวอาการสาหัสแพทย์ได้ส่งต่อไป รพ.ปัตตานีสอบสวนทราบว่า ขณะทั้งสองนายกำลังปฏิบัติหน้าที่สนับสนุนร่วมตั้งด่านตรวจคัดกรอง โควิด-19 บริเวณสะพานฆอตอ ห่างจากจุดเกิดเหตุประมาณ 500 เมตร ขณะเกิดเหตุ ผู้ตายทั้งสองนายได้ขับขี่รถ จยย. ออกจากด่านตรวจคัดกรอง เพื่อไปซื้อของในหมู่บ้าน เมื่อมาถึงบริเวณที่เกิดเหตุ คนร้ายไม่ทราบจำนวนขับขี่รถ จยย.ใช้อาวุธปืนไม่ทราบชนิดและขนาด กระหน่ำยิงใส่ ทั้งสองนายจนเป็นเหตุให้เจ้าหน้าที่เสียชีวิตและได้รับบาดเจ็บดังกล่าวหลังเกิดเหตุ พล.ต.ต.จิรวัฒน์ พยุงธรรม ผบก.ภ.จ.ปัตตานี ได้สั่งระดมกำลังร่วมปิดล้อมตรวจค้นบริเวณที่เกิดเหตุทันที ในรัศมี 500 เมตรพร้อมให้รวบรวมวัตถุพยานในที่เกิดเหตุ เชื่อเป็นฝีมือกลุ่มก่อความไม่สงบในพื้นที่สร้างสถานการณ์และพยายามตอบโต้เจ้าหน้าที่หลังแกนนำระดับปฏิบัติการถูกวิสามัญเสียชีวิต 3 ศพจากเหตุปะทะในพื้นที่ อ.หนองจิก จ.ปัตตานี เมื่อวันที่ 30 เม.ย.ที่ผ่านมา
ทหารพรานที่ปัตตานี ไปช่วยเจ้าหน้าที่ในจุดคัดกรองโควิดฯ อ.สายบุรี ขี่จยย.ไปซื้อของ ถูกคนร้ายขับรถประกบยิงใส่ เสียชีวิต 1 นาย บาดเจ็บสาหัส 1 นาย เชื่อเป็นปฏิบัติการเอาคืน หลังแกนนำโจรใต้
โจรใต้,โจรใต้ยิงทหารพราน,ยิงทหารพราน,ยิงทหารพราน ปัตตานี,โจรใต้ล้างแค้น,ข่าวทั่วไป